ב-1979 DC ומארוול סיכמו ביניהם לפרסם קרוסאובר משותף של שני הצוותים, שיכתב בידי ג'רי קונווי ויאויר בידי ג'ורג' פרז. העלילה המקורית הייתה על מסע בזמן המערבת את קאנג הכובש של מארוול ואת אפוק, אדון הזמן של DC. הכותב/עורך רוי תומאס נשכר לכתיבת תסריט לסיפור, המבוסס על העלילה שתכנן קונווי. אף על פי שהעבודה על הסדרה החלה ב-1981 (פרז כבר אייר 21 עמודים עד אמצע 1983), והסדרה תוכננה לצאת באותה שנה, סכסוכי עורכים - שנטען שהיו באשמת הסופר ג'ים שוטר של מארוול - מנעו את השלמת הסדרה. הכישלון גרם גם לביטולה של סדרת ההמשך שתוכננה לקרוסאובר הקודם משנת 1982: "ה־X-MEN המסתוריים והטיטאנים החדשים".
בשנת 2002 הושג הסכם חדש בין החברות, לסיפור חדש שיכתב בידי קורט בוסייק ויאויר בידי ג'ורג' פרז. בפאנל משותף בוונדר-קון 2000, בוסייק (כותב כותרי האוונג'רס באותה העת) ומארק וייד (כותב כותרי ליגת הצדק באותה העת), הצהירו שהם כמעט הגיעו להסכם שיאפשר להתחיל את הקרוסאובר בתוך החוברות של הסדרות הרצות של הצוותים, אבל החברות לא הצליחו להגיע להסכם עסקי. לבסוף כאשר החלה הסדרה, וייד נמנע מלהשתתף בה עקב התחייבות לחברת קרוסג'ן, ובוסייק נהיה לכותב יחיד. גם לפרז הייתה מחויבות לקרוסג'ן בזמנו, אך היה לו סעיף מיוחד בחוזה שאיפשר לו לעבוד על הקרוסאובר.
הסדרה הודפסה מחדש על ידי DC ב-2004 בשני כרכים בעלי כריכה קשה שהכילו אף את הדפים המקוריים שצייר פרז ב-1983, ויצאו מחדש בכריכה רכה בנובמבר 2008. נכון ל-2019 זהו הקרוסאובר האחרון שנעשה בין שתי החברות.
עלילה.
קרונה, שומר יקום לשעבר הנמצא בגלות, נוסע על פני המולטי-יקום, ומחפש את אמת הבריאה, כאשר הוא מגיע ליקום מארוול, הוא פוגש את הגראנדמאסטר שעל מנת להציל את יקומו מציע לו לשחק ולהמר, אם קרונה ינצח - הוא יוביל אותו אל גלקטוס היחיד בעל יכולת בריאה, ואם הוא יפסיד - קרונה יחוס על יקומו של הגראנדמאסטר ויעזבו, בבחירת השחקנים קרונה דורש להחליף יקומים ביניהם ולכן האוונג'רס ייצגו את קרונה, וליגת הצדק את הגראנדמאסטר, משמעות המשחק היא שעל האוונג'רס להפסיד כדי להציל את היקום שלהם.
הגראנדמאסטר מודיע לליגת הצדק שכדי להציל את היקום הם צריכים לאסוף 12 פריטי כוח, מתוכם שישה ביקום האחר, ובעל בריתו מטרון מודיע זאת לאוונג'רס.
הליגה נוסעת ליקום מארוול ומאוכזבת (במיוחד סופרמן) מכישלונם על ידי האוונג'רס, וכאשר האוונג'רס מגיעים ליקום DC הם מופתעים למראה העתידני של אדריכלות הערים, ובמיוחד מן הכבוד שרוחשים אזרחיו לגיבורים, מה שמוביל אותם (ובמיוחד קפטן אמריקה) למסקנה שליגת הצדק הם פאשיסטים הדורשים את סגידת האזרחים.
הליגה והאוונג'רס נוסעים לאורך היקומים ונאבקים ביניהם להשיג את פריטי הכוח, הקרב האחרון שנערך להשגת הקוביה הקוסמית מתרחש בארץ הפראית שביקום מארוול, שם קוויקסליבר משיג את הקוביה אך קרונה והגראנדמאסטר מופיעים ומציינים שהציון הוא 6/6, אולם באטמן וקפטן אמריקה שחקרו את התחרות וגילו את ההימור מגיעים, הקפטן מתקיף את קוויקסליבר ומשיג ממנו את הקוביה עבור באטמן מה שמביא להכרזת "ליגת הצדק" כמנצחים, אך קרונה שאינו מוכן להיות מובס ומתקיף את הגראנדמאסטר וקורא לגלקטוס ומנסה לאלצו להביא לו תשובה לשאילתו. הגראנדמאסטר משתמש בכוח 12 החפצים על מנת למזג את שני היקומים יחד, קודם שקרונה יקרע את גלקטוס לחלקים.
המציאות משתנה והופכת את הליגה והאוונג'רס לבעלי ברית ותיקים הנוסעים קבוע בין העולמות כי לעזור זה לזה, בנוסף לכך חברי הליגה המתים מזמן כמו בארי אלן והאל ג'ורדן חזרו, אבל היקומים אינם יכולים להתקיים יחד ומתחילים להרוס זה את זה, והגיבורים עוברים בין העולמות, בעוד סופרמן וקפטן אמריקה נעשים עצבנים ומאשימים זה את זה במתרחש, הופעת הספקטרום של קרונה מסייעת לגיבורים להיזכר במה שעבר עליהם, והפנטום סטריינג'ר לוקחם אל הגראנדמאסטר.
הגראנדמאסטר מסביר להם בשארית כוחותיו שקרונה ממזג את היקומים כדי להרס וליצור את המפץ הגדול בשנית שבו יוכל לצפות וללמוד, הוא מבקש מהם לעצור את קרונה ולהחזיר סדר לעולם, לאחר התעקשות של קפטן אמריקה הוא מציג להם אירועים שהתרחשו ביקומים שלהם, כל גיבור נחשף לטרגדיות שפקדו אותו, כגון בארי למותו, והאל ג'ורדן , ובאטמן - ל ו, חלקם שוקלים לעזוב את היקום כפי שהוא ולמנוע את הטרגדיות אך האל משכנעם לעבוד יחד לטובת הכלל ביקומים.
קרונה לכד את האווטארים של היקום בעוד המציאות ממשיכה להשתנות, הוא גילה כי יש חוויה ביקומים ותוכניתו היא לאלץ אותם לספר לו את סודותיהם, שני הצוותים מתאחדים לאחד כדי לעצרו והקפטן מתמנה למנהיג הצוות, וכאשר הם חודרים לבסיסו של קרונה, קפטן אמריקה מזמן כל גיבור שהיה אי פעם באחד מן הצוותים לעזרה, בעוד קרונה שולח כל נבל שנאבקו בו, בעוד קרונה חוגג את ניצחונו המנטלי שגורם לגיבורים ליפול זה אחר זה מהנבלים או מקרונה עצמו, פלאש והוקאיי מביסים אותו לבסוף כאשר הפלאש מסיח את דעתו בעוד הוקאיי מפוצץ את המכונה בה השתמש כדי למזג את העולמות בעוד פלאש לוקח את חפצי הכוח, שניהם כבר מתו קודם בקרב, וקרונה נשאב לתוך מערבולת היצירה.
היקומים מופרדים בעזרת הספקטר (האל ג'ורדן במצבו הנוכחי), וחוזרים למצבם הנורמלי, הגיבורים חוזרים לעולמותיהם הנכונים, ומסכימים ביניהם שאין זה משנה אם הם עושים מעט או יותר מדי, הם עדיין גיבורים שתמיד ילחמו את הקרב הטוב, קרונה נהיה לביצה קוסמית המאוחסנת במגדל השמירה של ליגת הצדק, מטרון קובע שכאשר תבקע הביצה, קרונה ילמד על הבריאה בעודו חלק ממנה, מטרון והגראנדמאסטר שחזר לחיים דנים אודות כך שמטרון פיתה את קרונה ליקום מארוול, הגראנדמאסטר אומר שזהו המשחק הראשון שבו כל הצדדים נצחו, (הגראנדמאסטר מעצם המשחק, הגיבורים מהצלת היקומים, וקרונה מקבל את תשובתו בסופו של דבר).
אח&quot;י קוממיות
אח"י קוממיות הוא שמה של ספינת טילים מסדרת סער 4 אשר נבנתה במספנות ישראל במסגרת סדרת המשך כדי לאפשר שיט פתוח למדינת ישראל. הספינה שירתה מהשקתה בשנת 1979 ועד הוצאתה מהשירות בשנת 2000 כשנמכרה לצי סרי לנקה.
היסטוריה.
שש הספינות מסדרת סער 4 יועדו לשרת בזירת הים האדום. תעלת סואץ הייתה אז חסומה לשיט ספינות, והעברתן לים האדום תוכננה בהפלגה מחיפה למפרץ שלמה סביב יבשת אפריקה. בעת מלחמת יום הכיפורים זכו ספינות סער להצלחה בקרבות הטילים. עם זאת נוכח שר הביטחון משה דיין בצורך לאבטחת שיט במרכז הים התיכון. ואישר בנייה של שש ספינות נוספות – "פרויקט נדרן". אח"י קוממיות נבנתה רביעית בפרויקט זה.
שם הספינה והשקתה.
הספינה הושקה במספנות ישראל ב-19 ביולי 1979 הגברת המשיקה הייתה ראומה איבינסקי שטורמן מעין חרוד. אלמנה ואם שכולה ממשפחה שארבעה מבניה נפלו במערכות ישראל.
שם הספינה נבחר לזכר לקוממיות (אוניית מעפילים) שהגיעה לחיפה עם 699 מעפילים ב-20 בפברואר 1948. המעפילים גורשו לקפריסין המלווים נחבאו וחלוצו מאוחר יותר.
בצי הסוחר הישראלי שירתה אונייה בשם קוממיות הייתה זו אחת מהפאנים שהביאו מעפילים מרומניה לקפריסין ב-1947 ואחרי הקמת המדינה העבירו עולים ממחנות המעצר בקפריסין לחיפה.
נכון לכתיבת הערך אין בחיל הים הישראלי ספינה נוספת בשם זה.
הפלגות ומבצעים.
ב-4 במאי 1980 שימשה אח"י קוממיות בפיקוד רס"ן יעקב גז כספינת פיקוד של אל"ם אברהם בן שושן, מפקד שייטת ספינות הטילים, בעת ביקור בנמל אלכסנדריה כאורחי הצי המצרי. הכח כלל גם את אח"י מולדת בפיקוד רס"ן אלי רגב.
בצי סרי לנקה.
בשנת 2000 נמכרה יחד עם אחותה אח"י מולדת לצי סרי לנקה. שמה הנוכחי של אח"י קוממיות בחיל הים של סרי לנקה הוא ננדימיטרה מספר צי P-701
ישראל דורון
טקס פרסי האקדמיה הבריטית לקולנוע ה-55
טקס פרסי האקדמיה הבריטית לקולנוע ה-55 שמעניקה האקדמיה הבריטית לאמנויות הקולנוע והטלוויזיה, נערך ב-24 בפברואר 2002 הוענקו לסרטים הטובים ביותר של שנת 2001.
הסרט "" זכה בפרס הסרט הטוב ביותר, הבמאי הטוב ביותר לפיטר ג'קסון, פרס האיפור ועיצוב השיער, ופרס האפקטים החזותיים. ראסל קרואו זכה בפרס השחקן הטוב ביותר על הסרט "נפלאות התבונה", שזיכה את ג'ניפר קונלי בפרס שחקנית המשנה הטובה ביותר. ג'ודי דנץ' זכתה בפרס השחקנית הטובה ביותר על הופעתה בסרט "איריס וג'ון", וג'ים ברודבנט זכה בפרס שחקן המשנה על תפקידו בסרט "מולן רוז'". הסרט "פארק גוספורד" בבימויו של רוברט אלטמן נבחר לסרט הבריטי המצטיין של שנת 2001.
סרטים עם מועמדויות וזכיות מרובות.
width="20px"|
פסגת סטארגל
פסגת סטארגל (באנגלית: Stargel Peak; בבולגרית: връх Стъргел) היא פסגה סלעית תלולה בקצה הצפוני של רמת איוואנילי, בחוף אוסקטר השני, בארץ גרהאם שבאנטארקטיקה.
גובהה של הפסגה 1,350 מטרים מעל פני הים.
אוכף אוקורש מקשר את פסגת סטארגל לרמת פוסטר מצפון.
הפסגה מתנשאת מעל קרחון ברניצה שממערב לה, ומעל קרחון רוגוש שממזרח לה.
הפסגה ממוקמת 8.55 קילומטרים מערבית - צפונית מערבית מהר פרסנק שברמת לובץ', 14.15 קילומטרים צפונית-מערבית לפסגת סקילי, ו- 9.95 קילומטרים מזרחית להר קוואנדארי.
היסטוריה.
גילוי ההר.
ההר מופה לראשונה על ידי סקר בריטי בשנת 1978.
מקור השם.
הפסגה נקראת על שב היישוב סטארגל שבמערב בולגריה.
מלון מטרופול (וינה)
מלון מטרופול (בגרמנית: Hotel Métropole) היה בית מלון בווינה, בירת אוסטריה, אשר הוקם במאה ה-19. לאחר סיפוח אוסטריה על ידי גרמניה הנאצית הוא שימש כמטה הגסטפו בעיר. המבנה נהרס בהפצצות במהלך מלחמת העולם השנייה.
המבנה.